##  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 98. schôdza

 Číslo: CRD-46/2015

559

**U z n e s e n i e**

**Ústavnoprávneho výboru Národnej rady Slovenskej republiky**

**z 26. februára 2015**

k vládnemu návrhu zákona, ktorým sa **mení a dopĺňa zákon č. 580/2004 Z. z. o zdravotnom poistení** a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1353)

###  Ústavnoprávny výbor Národnej rady Slovenskej republiky

**s ú h l a s í**

s vládnym návrhom zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1353);

 **B. o d p o r ú č a**

 Národnej rade Slovenskej republiky

vládny návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1353) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

 predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre zdravotníctvo.

 Róbert Madej

 predseda výboru

overovatelia výboru:

Anton Martvoň

Miroslav Kadúc

**P r í l o h a**

**k uzneseniu Ústavnoprávneho**

**výboru Národnej rady SR č. 559**

**z 26. februára 2015**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1353)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V čl. I, 3. bode (§ 6 ods. 10) sa slovo „povinná“ nahrádza slovom „je“.

Spresnenie ustanovenia, keďže navrhované znenie by mohlo byť vykladané aj tak, že zdravotná poisťovňa je povinná plniť uvedené povinnosti v prípade ak bola prihláška podaná elektronicky, čo nebolo cieľom navrhovanej úpravy.

V čl. I, 10. bode sa v § 9 ods. 5 písm. c) vypúšťa slovo „zdravotná“.

Legislatívno-technická úprava v nadväznosti na zavedenú legislatívnu skratku v § 9 ods. 2 zákona č. 580/2004 Z. z.

V čl. I, 12. bode sa v § 10a ods. 1 na konci druhej vety pripájajú slová „a preukazu poistenca s označením „P“ “.

Rovnako ako preukaz poistenca s označením „EÚ“ ani preukaz poistenca s označením „P“ neobsahuje na rubovej strane európsky preukaz.

V čl. I, 12. bode sa v § 10a ods. 1 písm. g) označenie odkazu 16k nahrádza označením 16j.

Oprava chybne označeného odkazu.

V čl. I, 12. bode sa v § 10a ods. 2 písm. i) za prvé slovo „preukazu“ vkladajú slová „ „EÚ“ “.

Spresnenie ustanovenia v súlade s § 10a ods. 1, ods. 4 písm. k).

V čl. I, 12. bode sa v § 10a ods. 4 úvodnej vete slovo „vydania“ nahrádza slovom „vyhotovenia“.

NCZI podľa § 12 ods. 3 písm. l) zákona č. 153/2013 Z. z. vyhotovuje preukazy poistencov (v súlade s tým je aj ustanovenie § 10a ods. 5 zákona č. 580/2004 Z. z.).

V čl. I, 12. bode sa v § 10a ods. 9 úvodnej vete a v písm. b) a c) slová „ktorá preukaz vydala“ nahrádzajú slovami „ktorá preukaz poistenca vydala“ a v písm. i) sa za slovo „preukaz“ vkladá slovo „poistenca“.

Spresnenie ustanovenia.

V čl. I sa na konci 12. bodu (§ 10a) v časti znenia poznámok pod čiarou pripája nasledovný text:

„16i) § 5 ods. 5 zákona č. 153/2013 Z. z. v znení zákona č. ..../2015 Z. z.

 16j) § 5 ods. 6 zákona č. 153/2013 Z. z. v znení zákona č. ..../2015 Z. z.“.

Súčasne sa vykoná legislatívno-technická úprava úvodnej vety k poznámkam pod čiarou.

V súvislosti so zmenou § 5 zákona č. 153/2013 Z. z. v čl. XII, 9. bode je potrebné aktualizovať aj poznámky pod čiarou.

V čl. I, 36. bode sa v § 29b ods. 13 slová „elektronicky údaje z“ nahrádzajú slovami „elektronicky údaje zo svojho“.

Spresnenie ustanovenia.

V čl. I, 39. bode sa v § 38ed slovo „svojich“ nahrádza slovom „jej“.

Gramatická úprava.

V čl. II, 4. bode sa v § 66ba ods. 6 pred slovo „adresu“ vkladá predložka „na“ a slová „elektronickú podateľňu“ sa nahrádzajú slovami „do elektronickej podateľne“.

Gramatická úprava.

V čl. III, v § 170 ods. 17 sa slová „údaje z“ nahrádzajú slovami „údaje zo svojho“ a označenie odkazu 93ad sa nahrádza označením 93ac a text poznámky pod čiarou k odkazu 93ad sa vypúšťa vrátane úvodnej vety.

Spresnenie ustanovenia v súlade s § 170 zákona č. 461/2013 Z. z.

Zavedenie nového odkazu 93ad a k nemu poznámky pod čiarou nie je potrebné, keďže znenie navrhovanej poznámky odkazuje rovnako ako znenie poznámky k odkazu 93ac na § 29b ods. 13 zákona č. 580/2014 Z. z.

V čl. IV, 3. bode sa v § 8 ods. 4 slová „o odporúčaní lekára na špecializovanú zdravotnú starostlivosť“ nahrádzajú slovami „o odporúčaní všeobecného lekára na špecializovanú ambulantnú starostlivosť“.

Terminologické zosúladenie navrhovaného ustanovenia s platným znením § 8 ods. 4 zákona č. 576/2004 Z. z.

V čl. VI, 7. bode sa vypúšťa text poznámky pod čiarou k odkazu 23aaa a tento text sa presúva na koniec 5. bodu.

Legislatívno-technická úprava; text poznámky pod čiarou má byť v súlade s legislatívnymi pravidlami tvorby zákonov uvedenými na prvom mieste, kde sa príslušný odkaz v zákone nachádza.

V čl. VI, 15. bode sa v § 78a ods. 4 na konci slová „a národnému centru“ nahrádzajú slovami „národnému centru“.

Vypustenie nadbytočnej spojky „a“ z textu.

V čl. VI, 24. bode sa slová „§ 102q“ nahrádzajú slovami „§ 102r“ a slová „§ 102r“ sa nahrádzajú slovami „§ 102s“.

Legislatívno-technická úprava v nadväznosti na zákon, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony schválený NR SR 12. februára 2015 (tlač 1288), ktorým sa doplnilo prechodné ustanovenia označené ako § 102r.

V čl. VIII, 1. bode § 6 ods. 1 písmená a) a b) znejú:

„a) prijíma a potvrdzuje prihlášku na verejné zdravotné poistenie,11)

b) vydáva poistencovi verejného zdravotného poistenia (ďalej len „poistenec“) preukaz poistenca s elektronickým čipom podľa osobitného predpisu11a) (ďalej len „preukaz poistenca“),“.

Zmena sa navrhuje z dôvodu, že podľa § 10a zákona č. 580/2004 Z. z. sa za preukaz poistenca s elektronickým čipom považuje aj preukaz poistenca s označením „EÚ“ a preukaz poistenca s označením „P“.

V čl. VIII, 4. bode sa v § 6 ods. 3 vypúšťajú slová „poistencov čakajúcich na poskytnutie plánovanej zdravotnej starostlivosti“ (2x).

Legislatívno-technická úprava v nadväznosti na zavedenú legislatívnu skratku „zoznam“ v § 6 ods. 2 zákona č. 581/2004 Z. z.

V čl. VIII sa 5. bod [§ 6a ods. 3 písm. i)] označuje ako 6. bod a 6. bod (§ 6 ods. 18) sa označuje ako 5. bod.

Úprava chronologického číslovania bodov.

V čl. VIII, 7. bode sa označenie odkazu 18da nahrádza označením 11a a súčasne sa text poznámky pod čiarou k odkazu 18da vrátane úvodnej vety vypúšťa.

Zavedenie nového odkazu 18da a k nemu poznámky pod čiarou nie je potrebné, keďže znenie navrhovanej poznámky odkazuje rovnako ako znenie poznámky k odkazu 11a na § 10a zákona č. 580/2014 Z. z.

V čl. VIII, 8. bode sa v § 7 ods. 20 označenie odkazu a poznámky pod čiarou k odkazu 31b nahrádza označením 24aa a označenie odkazu a poznámky pod čiarou k odkazu 31c sa nahrádza označením 24ab.

Úprava číslovania odkazov v súlade s ich zaradením do textu zákona.

V čl. VIII, 10. bode sa v § 9 ods. 3 pred slová „zdravotným záznamom“ vkladá slovo „elektronickým“.

Zosúladenie terminológie so zákonom č. 153/2013 Z. z.

V čl. VIII, 11. bode sa v § 15 ods. 1 označenie odkazu a poznámky pod čiarou k odkazu 35ac nahrádza označením 35aac a označenie odkazu a poznámky pod čiarou k odkazu 35ad sa nahrádza označením 35aad.

V súvislosti s uvedenou zmenou sa vykoná aj legislatívno-technická úprava označenia odkazu v § 20 ods. 1 písm. b) (čl. VIII, 16. bod).

Úprava číslovania odkazov v súlade s ich zaradením do textu zákona.

V čl. VIII, 12. bode sa v § 15 ods. 7 slová „overenie o zhode“ nahrádzajú slovami „overenie zhody“.

Zosúladenie terminológie s § 11 zákona č. 153/2013 Z. z.

V čl. VIII, 14. bode sa v § 16 ods. 7 za slovo „prihláške“ vkladajú slová „na verejné zdravotné poistenie“, za slová „prihlášky na“ sa vkladá slovo „verejné“ a slovo „prevádzkovateľ“ sa nahrádza slovami „zdravotná poisťovňa“.

Spresnenie ustanovenia.

V čl. VIII, 14. bode sa v § 16 ods. 7 označenie odkazu a poznámky pod čiarou k odkazu 34b nahrádza označením 35ca,  označenie odkazu a poznámky pod čiarou k odkazu 34c sa nahrádza označením 35cb, označenie odkazu a poznámky pod čiarou k odkazu 34d sa nahrádza označením 35cc a  označenie odkazu a poznámky pod čiarou k odkazu 34e sa nahrádza označením 35cd.

Úprava číslovania odkazov v súlade s ich zaradením do textu zákona.

V čl. VIII, 15. bode sa v § 16 ods. 8 označenie odkazu a poznámky pod čiarou k odkazu 34f nahrádza označením 35ce.

Úprava číslovania odkazov v súlade s ich zaradením do textu zákona.

V čl. VIII, 18. bode sa označenie odkazu 41aaaa nahrádza označením 11a a súčasne sa vypúšťa text poznámky pod čiarou k odkazu 41aaaa vrátane úvodnej vety.

Zavedenie nového odkazu je nadbytočné, keďže v zákone už uvedené rieši odkaz 11a a súčasne aj navrhované znenie poznámky je nepresné, keďže ustanovenia § 9c ods. 7 neupravuje preukaz poistenca s označením „P“.

V čl. VIII, 20. bode v § 20 ods. 1 písm. e) desiatom bode a v čl. VIII, 22. bode v § 20 ods. 1 písm. q) sa slová „štatutára, adresu štatutára,“ nahrádzajú slovami „a adresu osoby, ktorá je štatutárnym orgánom,“.

Spresnenie ustanovenia, keďže náš právny poriadok používa pojem „štatutárny orgán“.

V čl. VIII, 29. bode sa v § 76 ods. 5 písm. a) siedmom bode označenie odkazu 95f nahrádza označením 14a a označenie odkazu 95g sa nahrádza označením 14b a súčasne sa vypúšťa text poznámky pod čiarou k odkazom 95f a 95g a upraví sa úvodná veta k poznámkam pod čiarou.

V súvislosti s uvedenou zmenou sa vykoná legislatívno-technická úprava označenia odkazov v § 76 ods. 5 písm. b) treťom bode (čl. VIII, 30. bod).

Zavádzanie nových odkazov nie je potrebné, keďže na uvedenú úpravu sú už v zákone použité odkazy s rovnakým znením poznámok pod čiarou.

V čl. IX, 2. bode sa v § 34a ods. 6 slová „úradu pred dohľad“ nahrádzajú slovami „Úradu pre dohľad nad zdravotnou starostlivosťou“.

Úprava názvu subjektu v súlade so zákonom č. 581/2004 Z. z.

V čl. IX, 3. bode sa v § 50c ods. 1 a 2 slová „Orgán príslušný na vydanie povolenia je povinný“ nahrádzajú slovami „Štátna kúpeľná komisia je povinná“.

Spresnenie ustanovenia, keďže príslušným orgánom na vedenie registra je Štátna kúpeľná komisia.

V čl. IX, 3. bode sa v § 50c ods. 2 za slová „vydané povolenie“ vkladajú slová „na prevádzkovanie prírodných liečebných kúpeľov a kúpeľných liečební“.

Spresnenie ustanovenia z dôvodu, že podľa zákona sa vydáva viacero druhov povolení.

V čl. X sa za 3. bod vkladá nový 4. bod, ktorý znie:

„4. V § 6 ods. 7 sa slová „Národnému centru zdravotníckych informácií“ nahrádzajú slovami „národnému centru“.“.

Ďalší bod sa primerane prečísluje.

Legislatívno-technická úprava v nadväznosti na zavedenú legislatívnu skratku v § 5 ods. 4 písm. al) (čl. X, 1. bod).

Čl. X sa dopĺňa 5. bodom, ktorý znie:

„5. V § 31b ods. 1 písm. b) sa slová „Národnému centru zdravotníckych informácií“ nahrádzajú slovami „národnému centru“.“.

Legislatívno-technická úprava v nadväznosti na zavedenú legislatívnu skratku v § 5 ods. 4 písm. al) (čl. X, 1. bod).

V čl. XI, 9. bode (§ 23 ods. 3) sa vypúšťajú slová „vrátane poznámky pod čiarou“.

Text poznámky pod čiarou k odkazu 30ab nie je možné vypustiť, keďže odkaz 30ab je použitý aj v druhej vete § 23 ods. 3 zákona č. 362/2011 Z. z.

V čl. XI, 11. bode (§ 118 ods. 3) sa slová „ag) ao)“ nahrádzajú slovami „ag) a ao)“.

Legislatívno-technická úprava.

V čl. XII, 4. bode sa v § 2 ods. 11 slová „slúžiaci na prepojenie s národným zdravotníckym informačným systémom poskytovateľa zdravotnej starostlivosti alebo  zdravotnej poisťovne (ďalej len „informačný systém“) spĺňajú“ nahrádzajú slovami „poskytovateľa zdravotnej starostlivosti alebo  zdravotnej poisťovne (ďalej len „informačný systém“) slúžiaci na prepojenie s národným zdravotníckym informačným systémom spĺňa“.

Úprava slovosledu v súlade s používanou terminológiou zákona (napr. čl. XII 16. bod).

V čl. XII, 9. bode sa v § 5 ods. 1 písm. b) šiestom bode a v ods. 6 písm. b) až d) za slová „o odporúčaní lekára na“ vkladá slovo „špecializovanú“.

S presnenie ustanovenia v súlade s § 8 zákona č. 576/2004 Z. z.

V čl. XII, 9. bode sa v § 5 ods. 1 písm. b) označenie odkazov 18a, 18b, 18c a 18d nahrádza označením 17, 18, 18a a 18b, v § 5 ods. 6 sa označenie odkazov 17 a 18 nahrádza označením 23a a 23b a označenie odkazu 23a sa nahrádza označením 23c. Súčasne sa vykoná aj preznačenie poznámok pod čiarou prislúchajúcich k uvedeným odkazom.

Úprava číslovania odkazov v súlade s ich poradím v zákone.

V čl. XII, 9. bode sa v § 5 ods. 6 písm. j) a k) slová „služobným úradom“ nahrádzajú slovami „Ministerstvom obrany Slovenskej republiky“.

Spresnenie subjektu, aby bolo zrejmé, o aký služobný úrad ide.

V čl. XII, 16. bode sa v § 7 ods. 1 slová „v informačných systémoch“ nahrádzajú slovami „v informačnom systéme“ a vypúšťajú sa slová „poskytovateľa zdravotnej starostlivosti a zdravotnej poisťovne slúžiacich na prepojenie s národným zdravotníckym informačným systémom“.

Vypustenie sa navrhuje z dôvodu zavedenej legislatívnej skratky v § 2 ods. 11 (čl. XII, 4. bod).

V čl. XII, 22. bode sa v § 11 ods. 3 písm. d) označenie odkazu 34b nahrádza označením 34a a súčasne sa vykoná aj preznačenie poznámky pod čiarou prislúchajúcej k uvedenému odkazu.

Úprava číslovania odkazov v súlade s ich poradím v zákone.

V čl. XII, 22. bode sa v § 11 ods. 9 pred slovo „pozastaví“, v ods. 10 pred slovo „pozastavení“ a v ods. 12 pred slovo „pozastavená“ vkladá slovo „dočasne“ v príslušnom gramatickom tvare.

Zosúladenie ustanovení s § 11 ods. 8 (čl. XII, 22. bod) zákona č. 153/2013 Z. z.

V čl. XII, 22. bode sa v § 11 ods. 10 slová „Vestníku ministerstva zdravotníctva“ nahrádzajú slovami „Vestníku Ministerstva zdravotníctva Slovenskej republiky“.

Úprava v súlade s oficiálnym názvom publikačného zdroja.

V čl. XII, 25. bode sa v § 12 ods. 3 písm. g) vypúšťajú slová „informačných systémov poskytovateľov zdravotnej starostlivosti a zhodu informačných systémov zdravotných poisťovní“.

Vypustenie sa navrhuje z dôvodu zavedenej legislatívnej skratky v § 1 ods. 1 písm. i) (čl. XII, 1. bod).

Za čl. XII sa vkladá nový čl. XIII, ktorý znie:

„Čl. XIII

Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, ako vyplýva zo zmien a doplnení vykonaných zákonom č. 140/2008 Z. z., zákonom č. 461/2008 Z. z., zákonom č. 540/2008 Z. z., zákonom č. 170/2009 Z. z., zákonom č. 67/2010 Z. z., zákonom č. 132/2010 Z. z., zákonom č. 136/2010 Z. z., zákonom č. 172/2011 Z. z., zákonom č. 470/2011 Z. z., zákonom č. 306/2012 Z. z., zákonom č. 74/2013 Z. z., zákonom č. 153/2013 Z. z., zákonom č. 204/2014 Z. z. a týmto zákonom.“.

Doterajší čl. XIII sa označuje ako čl. XIV.

 Splnomocnenie na vydanie úplného znenia zákona č. 355/2007 Z. z. sa dopĺňa z dôvodu zabezpečenia, aby vydané úplné znenie mohlo obsahovať už aj novelu, ktorá sa navrhuje v čl. X, keďže po jej prijatí už splnomocnenie na vydanie úplného znenia v zákone č. 204/2014 Z. z. bude neaktuálne.

V čl. XIII sa slová „1.apríla“ nahrádzajú slovami „1.mája“ a v tejto súvislosti sa vykonajú nasledovné úpravy:

v čl. I, 39. bode sa v nadpise pod § 38ec slová „1.apríla“ nahrádzajú slovami „1.mája“,

v čl. IV, 10. bode sa v nadpise pod § 49f slová „1. apríla“ nahrádzajú slovami „1. mája“,

v čl. VI, 24. bode sa v § 102r vrátane jeho nadpisu slová „1.apríla“ (5x) nahrádzajú slovami „1. mája“ a slová „30. marca“ (1x) a slová „31. marca“ (5x) sa nahrádzajú slovami „30. apríla“,

v čl. VIII, 31. bode sa v § 86m vrátane jeho nadpisu slová „1.apríla“ (2x) nahrádzajú slovami „1. mája“ a slová „31. marca“ sa nahrádzajú slovami „30. apríla“,

v čl. IX, 3. bode sa v § 50c vrátane jeho nadpisu slová „1.apríla“ (2x) nahrádzajú slovami „1. mája“ a slová „31. marca“ (2x) sa nahrádzajú slovami „30. apríla“,

v čl. XI, 27. bode sa v § 143d vrátane jeho nadpisu slová „1.apríla“ (2x) nahrádzajú slovami „1. mája“ a slová „31. marca“ (2x) sa nahrádzajú slovami „30. apríla“.

Zmena účinnosti sa navrhuje z dôvodu trvania legislatívneho proces, zabezpečenia aspoň minimálnej legisvakancie, ako aj vytvorenia časového priestoru pre vydanie potrebného vykonávacieho predpisu podľa § 14 ods. 2 zákona č. 153/2013 Z. z.. Z uvedených dôvodov je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

V súvislosti s navrhovaným posunom účinnosti na 1. mája 2015 je potrebné vecne zvážiť aj posun ostatných termínov delenej účinnosti v čl. XIII, ako aj príslušných prechodných ustanovení v jednotlivých článkoch návrhu zákona.